CELEX: 62019CN0792
Language: et
Date: 2019-10-28 00:00:00
Title: kohtuasi C-792/19: Eelotsusetaotlus, mille on esitanud Landgericht Köln (Saksamaa) 28. oktoobril 2019 – TUIfly GmbH versus EUflight.de GmbH

27.1.2020   
            
            
               ET
            
            
               Euroopa Liidu Teataja
            
            
               C 27/20
            
         
      Eelotsusetaotlus, mille on esitanud Landgericht Köln (Saksamaa) 28. oktoobril 2019 – TUIfly GmbH versus EUflight.de GmbH
      (kohtuasi C-792/19)
      (2020/C 27/26)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Köln
      
         Põhikohtuasja pooled
      
      
         Apellatsioonkaebuse esitaja: TUIfly GmbH
      
         Vastustaja apellatsioonimenetluses: EUflight.de GmbH
      
         Eelotsuse küsimused
      
      
                  1.
               
               
                  Kas streigi korral on lennu tühistamise või saabumisel pikaajalise hilinemise põhjuseks erakorralised asjaolud määruse (EÜ) nr 261/2004 (1) artikli 5 lõike 3 tähenduses ka juhul, kui streik vaidluse esemeks olevat lendu vahetult ei puudutanud ja see lend oleks saanud toimuda plaanipäraselt, kuid kuna lennuettevõtja võttis streigi tõttu meetmeid lennuplaani ümberkorraldamiseks (käesoleval juhul kasutas kõnealuse lennu jaoks ette nähtud lennukit streigi tagajärgede kõrvaldamiseks), siis lend tühistati või hilines?
               
            
                  2.
               
               
                  Juhul kui lennuettevõtja võib hüvitise maksmise kohustusest vabaneda ka ümberkorraldusmeetme võtmise korral:
                  Kas määrav on see, et ümberkorraldusmeedet rakendati juba enne streigi algust, mil ei olnud veel teada, millist lendu streik lõpuks puudutab, või tuleb hüvitise maksmise kohustusest vabanemine kõne alla ka juhul, kui lennuplaan korraldati ümber alles streigi ajal või pärast streiki, mil oli juba teada, et vaidluse esemeks olevat lendu streik vahetult ei puudutanud?
               
            
         (1)  Euroopa Parlamendi ja nõukogu 11. veebruari 2004. aasta määrusele (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).